# Mangosta vermella de l'Índia

La mangosta vermella de l'Índia (Urva smithii) és una espècie de mangosta. Aquesta mangosta, juntament amb la mangosta de coll ratllat, és l'única espècie endèmica de mangosta de l'Índia i Sri Lanka.

## Descripció

Aquesta espècie té una longitud conjunta del cap i del cos que varia entre 39 i 47 centímetres, una longitud de la cua entre 33 i 36 centímetres, i pesa entre 0,95 i 1,85 quilos.
El seu pelatge és de color marró o gris fosc i està esquitxat de petites taques blanques i negres per tot arreu. Al voltant del cap i les espatlles, el seu pelatge té un tint vermellós. L'extrem de la seva cua és negre (entre 5 i 7 centímetres).
Està molt estretament relacionada amb la mangosta grisa de l'Índia, però es distingeix per la seva cua lleugerament més llarga i amb l'extrem de color negre.

## Distribució i hàbitat

Es troba als boscos dels turons de l'Índia peninsular (centre i sud del país, i també a Orissa i Bengala Occidental) i a Sri Lanka. En contrast amb la mangosta grisa de l'Índia i la mangosta de Java, viu principalment als boscos, on prefereix les zones més apartades. No obstant això, s'han trobat en arrossars aïllats i en camps relativament oberts.

## Comportament

A causa del fet que prefereix viure en zones apartades i aïllades, és molt poc el que es coneix del comportament d'aquesta mangosta. No obstant això, és sabut que, com altres mangostes, caça de dia i de nit.

## Dieta

S'alimenta de rosegadors, llangardaixos, serps i carronya.

## Cultura

A Sri Lanka és anomenada Hotambuwa per la comunitat de parla singalesa. És considerada generalment com a animal antipàtic i una plaga.
La civeta de palmera daurada (Paradoxurus zeylonensis), una altra espècie endèmica de Sri Lanka, també és anomenada Hotambuwa a causa de la seva similitud en aparença i coloració del pelatge.

## Subespècies

Existeixen tres subespècies d'aquesta espècie de mangosta:
* Urva smithii smithii (a l'Índia)
* Urva smithii thysanurus
* Urva smithii zeylanicus (a Sri Lanka)

## Referències

* 1 2 (anglès) The Animal Files
* ↑ (anglès) India9: Ruddy mongoose
* ↑ (anglès) ISBN 019562169-7 The Book of Indian Animals, SH Prater, 3a edició
* ↑ Choudhury, A., Wozencraft, C., Muddapa, D. & Yonzon, P.. Herpestes smithii. UICN 2008. Llista Vermella d'espècies amenaçades de la UICN, edició 2008, consultada el 22 març 2009.

## Bibliografia

* (anglès) Corbet, G. B. and Hill, J. E. 1992. Mammals of the Indo-Malayan Region: A Systematic Review. Oxford University Press, Oxford, UK.
* (anglès) Wozencraft, W. C. 2005. Order Carnivora. In: D. E. Wilson and D. M. Reeder (eds), Mammal Species of the World: A taxonomic and geographic reference. Third Edition, pàg. 532-628. Smithsonian Institution Press, Washington, DC, USA.
* (anglès) Yoganand, T. R. K. and Kumar, A. 1995. The distributions of small carnivores in the Nilgiri Biosphere Reserve, southern India: A prelminary report. Small Carnivore Conservation 13: 1-2.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :